open-index/open-wikipedia-markdown huggingface dataset:
Tanskan kansankäräjävaalit 2011

**Tanskan kansankäräjävaalit 2011** järjestettiin 15. syyskuuta 2011. Vaaleissa valittiin 179 edustajaa kansankäräjille, joista 175 valittiin Tanskasta, kaksi Grönlannista ja kaksi Färsaarilta.

Keskusta-oikeistolaisen hallituksen pääpuolue Venstre sai yhden paikan lisää ja oli vaalien suurin puolue. Vasemmisto-oppositiota johtava Sosiaalidemokraattinen puolue menetti yhden paikan, mutta oppositio sai kuitenkin yhteensä enemmän paikkoja kuin hallituskoalitio. Hallitus muodostettiin sosiaalidemokraattien lisäksi puolueista Radikaali Venstre ja Sosialistinen kansanpuolue.

Sosiaalidemokraattien Helle Thorning-Schmidtistä tuli Tanskan ensimmäinen naispääministeri.

## Taustaa
Edellisten vaalien voittaja, pääministeri Anders Fogh Rasmussen, erosi 5. huhtikuuta 2009 tultuaan valituksi Naton pääsihteeriksi. Mielipidemittausten mukaan tanskalaisten enemmistö olisi halunnut uudet vaalit Rasmussenin eron jälkeen, ja sosiaalidemokraattien Thorning-Schmidtillä oli jo tuolloin suurempi kannatus pääministeriksi kuin valtiovarainministeri Lars Løkke Rasmussenilla. Lars Løkke Rasmussen kykeni kuitenkin muodostamaan hallituksen ilman uusia vaaleja, kun Pia Kjærsgaard ilmoitti Tanskan kansanpuolueen jatkavan oikeistohallituksen tukemista.

## Tulokset

## Mielipidetiedustelut

## Lähteet
Jill Abramson

**Jill Ellen Abramson** (s. 19. maaliskuuta 1954 New York, Yhdysvallat) on yhdysvaltalainen toimittaja. 

Abramson oli *[[The New York Times]]in* päätoimittaja syyskuusta 2011 toukokuuhun 2014. Hänet irtisanottiin yllättäen, ja hänen seuraajakseen tuli Dean Baquet. Hän oli tehtävässä ensimmäinen nainen lehden koko historian aikana.

Abramson työskenteli *[[Time]]ssa* jo opiskeluaikana (1973–1976). Sen jälkeen hän työskenteli *[[The American Lawyer]]issa* (1977–1986). *[[The Wall Street Journal]]issa* hän työskenteli vuosina 1988–1997 ja vuodesta 1997 *The New York Timesissa*.

Abramsonin kirja *Merchants of Truth: The Business of News and the Fight for Facts* aiheutti kohun, kun sen ennakkokappaleissa oli runsaasti muiden kirjoittajien tekstiä ilman lähdemainintaa. Ongelmat korjattiin ennen kirjan myyntiin menoa, mutta kohu ei laantunut. Nuoren polven yhdysvaltalaisjournalistit ovat pitäneet Abramsonia esikuvana, ja tapaus iski kuvaan kolhun. Valmis kirja sai kuitenkin myönteisen vastaanoton muun muassa *[[The Guardian]]issa* ja *[[The Washington Post]]issa*.

## Lähteet
Adolphe Kégresse

**Adolphe Kégresse** (1879–1943) oli ranskalainen sotatekniikan insinööri sekä puolitelavaunun ja kaksoiskytkinvaihteiston keksijä.

Hän syntyi Héricourtissa, opiskeli Montbéliardissa ja muutti vuonna 1905 Pietariin tekemään työtä Venäjän tsaari Nikolai II:lle.

Kégresse pakotettiin palaamaan takaisin kotimaahansa ensimmäisen maailmansodan jälkeen, missä hän olikin vuodesta 1919 asti. Kégresse kuoli vuonna 1943 Croissy-sur-Seinessä.
Saldanhanlahti

**Saldanhanlahti** on merenlahti Länsi-Kapin provinssissa Etelä-Afrikan länsiosassa.

Saldanhanlahdella on käyty kaksi meritaistelua. Lahti on saanut nimensä tutkimusmatkailija António de Saldanhan mukaan, joka oli Albuquerquen laivaston yhden laivan kapteeni.

## Aiheesta muualla
* A brief military history of the Saldanha Bay area, Lt Col Ian van der Waag.
Jessica Tuck

**Jessica Ines Tuck** (s. 19. helmikuuta 1963 New York, New York, Yhdysvallat) on yhdysvaltalainen näyttelijä.

## Ura
Jessica Tuck esiintyi saippuasarjassa *[[One Life to Live]]* vuosina 1988–1992. Hän vieraillut sarjassa myöhemminkin. Vuonna 1992 hän sai roolistaan Daytime Emmy -ehdokkuuden. Tuck on sittemmin näytellyt useissa televisiosarjoissa kuten *[[Sunset Beach]]* ja *[[Päivien viemää]]*. Hän on esiintynyt elokuvissa *[[Batman Forever]]*, *[[High School Musical 2]]* ja *Secretary*.

Tuck esitti Gilliania sarjassa *[[Amyn lailla]]* vuosina 1999–2005. Tuck alkoi näytellä vampyyri Nania sarjassa *[[True Blood]]* vuonna 2008. Hänen roolinsa oli aluksi pieni, mutta kuului sarjan neljännellä tuotantokaudella sarjan päähenkilöihin. 

Tuck on Plymouth Theatre Companyn perustajajäsen. Hän toimii myös Power House Theatre -teatterissa Santa Monicassa. Hän pitää Powerhousessa Spark Rose -nimistä tarinankerrontailtaa.

## Yksityiselämä
Jessica Tuck on opiskellut Yalen yliopistossa psykologiaa. Hän on naimisissa liikemies Robbie Koseffin kanssa. Parilla on vuonna 2003 syntynyt tytär. 

## Lähteet

## Aiheesta muualla
* 
* 
* 
* HBO - True Blood Cast - Jessica Tuck
Uusikylä (Tampere)

**Uusikylä** on pienehkö Tampereen kaupunginosa, joka sijaitsee noin neljän kilometrin päässä keskustasta. Uusikylä rajautuu idässä Ruotulaan ja Huikkaaseen, etelässä Hakametsään, lännessä ja pohjoisessa Kissanmaahan. Vuonna 2011 Uudessakylässä oli 1&nbsp;312 asukasta.

Aivan 1900-luvun alussa rakennettiin Messukylän Takahuhdin kylästä Tampereen keskustaan tie, jonka varteen Messukylän puolelle, heti kaupungin rajan taakse muodostui pian tamperelaisten rakentama asuinalue, Uusikylä. Kolmen Takahuhdin kylän talon, Kokon, Kyrölän ja Jankan omistajat vuokrasivat halukkaille rakennuspaikkoja. Alueen ensimmäinen asukas oli Konsta Wilkman Messukylästä. Kaikki Uudenkylän talot oli aluksi rakennettu vuokramaalle, mutta jo vuonna 1918 talojen omistajat lunastivat tontit omikseen. Vuonna 1919 Uudessakylässä oli kolmisenkymmentä asuinrakennusta, ja vuonna 1938 asukkaita oli alueella 813. Alue liitettiin muun Messukylän kunnan mukana Tampereen kaupunkiin vuoden 1947 alussa ja ensimmäinen asemakaava valmistui vuonna 1958.

## Lähteet
Saldanha

**Saldanha** voi viitata seuraaviin:

## Paikat
### Portugali
* Saldanha, alue Mogadouron kunnassa
### Etelä-Afrikka
* Saldanhanlahti, luonnonlahti Western Capessa Etelä-Afrikassa
* Saldanha, kaupunki Saldanhanlahden pohjoisrannalla
* Saldanha Bay Local Municipality, Saldanhanlahden aluetta hallinnoiva hallinnollinen yksikkö

## Sukunimi

* Saldanhan herttua, portugalilainen arvonimi
* António de Saldanha (1500-luvulla), portugalilainen tutkimusmatkailija, jonka mukaa Saldahanlahti on saanut nimensä
* António de Saldanha da Gama (1778–1839). portugalilainen diplomaatti ja kreivi
* Carlos Saldanha (s. 1965), brasilialainen elokuvaohjaaja
* João Carlos Saldanha de Oliveira Daun (1790–1876), portugalilainen valtiomies
* João Saldanha (1917–1990), brasilialainen toimittaja ja jalkapallovalmentaja
* José Pintos Saldanha (s. 1964), uruguaylainen jalkapalloilija
* Lawrence John Saldanha (s. 1936), pakistanilainen katolinen arkkipiispa
* Paula Saldanha (s. 1972), portugalilainen judoka
* V. J. P. Saldanha (1925–2000), intialainen kirjailija
* Zoë Saldaña (s. 1978), yhdysvaltalainen näyttelijä ja tanssija

## Muut
* Saldanha Steel, eteläafrikkalainen teräsyhtiö
* *[[Apristurus saldanha]]*, kissahaiden heimoon kuuluva kala
* Saldanhanlahden taistelu, 17. elokuuta 1796 lahdella käyty taistelu jossa batavian laivasto antautui Englannin kuninkaalliselle laivastolle
* 1456 Saldanha, asteroidi

## Katso myös
* Saldaña
Pabu

**Pabu** on transneptunisen kohteen Borasisi kuu. Se tunnetaan myös nimellä **(66652) Borasisi I**. Kuun löysivät S. Noll, D. C. Stephens, D. Cruikshank, W. Grundy, W. Romanishin, ja S. Tegler 23. huhtikuuta vuonna 2003. Borasisi ja Pabu saivat nimensä Kurt Vonnegutin kirjassa *[[Kissan kehto]]* esiintyviltä fiktiivisiltä Auringon ja Kuun jumaluuksilta, joista Pabu on Kuu.

## Ominaisuudet

Pabun läpimitta on noin 137 kilometriä, mikä on aika paljon verrattuna Borasisiin itseensä, sillä sen läpimitta on vain noin 166 km. Kuun keskietäisyys Borasisista on noin 4528 ± 12 km, inklinaatio ekliptiikkaan nähden 54,31 ± 0,30° ja kiertoaika noin 46 päivää. Koska Borasisin ja Pabun massat ovat lähellä toisiaan, Pabu ei oikeastaan kierrä Borasisia, vaan molemmat kappaleet kiertävät toistensa ympäri kaksoispikkuplaneettana. Borasisin ja Pabun radat toistensa ympäri ovat melko elliptiset, Pabun kiertoradan eksentrisyys on noin 0,4700 ± 0,0018.

## Lähteet
Hydraulic Oilers

**Hydraulic Oilers** oli mikkeliläinen jääkiekkoseura, joka pelasi kevääseen 2014 Suomi-sarjaa eli Suomen kolmanneksi ylintä sarjatasoa. Tämän jälkeen seura luopui sarjapaikastaan. Oilersin kotihallina toimi Kalevankankaan jäähalli.

## Aiheesta muualla
* Hydraulic Oilersin eliteprospects.comin sivut
Aulus Gabinius

**Aulus Gabinius** (kuoli 47 eaa.) oli roomalainen sotilas ja poliitikko. Hän oli aluksi Pompeiuksen kannattaja, mutta siirtyi myöhemmin kannattamaan Julius Caesaria. Gabiniuksen isoisä oli luultavasti Aulus Gabinius, jonka isoisän kerrottiin olleen vapautettu orja. Gabinius oli naimisissa Palicanuksen tyttären Lollian kanssa. 

Aulus Gabiniuksen toimiessa kansantribuunina vuonna 67 eaa., hän sääti lain joka antoi Pompeiukselle suuren vallan, kun tämä lähti sotimaan Välimerellä toimivia merirosvoja vastaan. Vuosina 66–63 eaa. Aulus toimi Pompeiuksen legaattina idässä. Vuonna 58 eaa. hän toimi konsulina. Vuosina 57-54 eaa. hän toimi Syyrian maaherrana. Hän uudelleenorganisoi Juudean hallinnon ja asetti Antipatroksen Juudean hallitsijaksi ja Hyrkanoksen ylipapiksi. Vuonna 55 eaa. hän otti vastaan suuren määrän rahaa Ptolemaios XII:lta, jonka hän auttoi takaisin Egyptin valtaistuimelle. Palattuaan Roomaan häntä vastaan nostettiin oikeusjuttuja ja hänet tuomittiin kiristyksestä maanpakoon. Julius Caesar kutsui Aulus Gabiniuksen takaisin Roomaan vuonna 49 eaa. Caesar nimitti Gabiniuksen legaatikseen Illyriaan, jossa tämä kuoli vuonna 47 eaa.

## Lähteet
* 

### Viitteet
Yksikköjuuri

**Yksikköjuuri** tai **ykkösenjuuri** on kompleksiluku, joka korotettuna annetun positiivisen kokonaisluvun *n* osoittamaan potenssiin on 1.  Toisin sanoen *n*:nnet yksikköjuuret ovat yhtälön
:z^n = 1
ratkaisuja kompleksilukujen joukossa. 

## Moivren ja Eulerin kaavat

Kutakin positiivista kokonaislukua *n* kohti on olemassa *n* kpl *n*:siä yksikkö­juuria. Ne sijaitsevat kaikki kompleksitasoon piirretyn yksikköympyrän kehällä ja muodostavat tämän ympyrän sisään piirretyn säännöllisen ''n''-kulmion kärki­pisteet, kun yksi kärki­pisteistä on pisteessä 1.  Yksikkö­juurten arvot voidaan esittää muodossa
:\cos {\frac {2 \pi}{k}} + i \sin {\frac {2 \pi}{k}}
missä luku *k* saa kaikki kokonais­luku­arvot 0:sta *n*-1:een.  Tämä seuraa Moivren kaavasta, jonka mukaan
:(\cos \phi + i \sin \phi)^n = \cos (n\phi) + i \sin (n\phi).

Eulerin kaavan mukaisesti nämä luvut voidaan esittää myös muodossa
:e^{\frac {2 \pi i k}{n}} (*k*=0, 1, …, *n*-1).

Tavallisesti *n*:nnellä yksikköjuurella tarkoitetaan näistä luvuista nimenomaan sitä, jossa *k* = 1, siis lukua
:e^{\frac {2 \pi i }{n}}
Sille käytetään myös merkintää \epsilon_n.

Yksikköjuurten avulla voidaan muun muassa ratkaista yleinen binomiyhtälö
:z^n = q,
missä *q* on mielivaltainen kompleksiluku (≠ 0).  Kun *q* voidaan aina esittää muodossa 
:q = r e^{i \phi},
ovat yhtälön ratkaisut
:x = \sqrt[n]{z} e^{\frac{i \phi}{n}} \epsilon_n^k.

## Esimerkkejä

Esimerkiksi toisen yksikköjuuren arvot ovat 1 ja -1, neljännen 1, i, -1 ja -i, jotka sijaitsevat kompleksi­tasoon piirretyn neliön kärki­pisteissä. Kolmannen yksikkö­juuren (ε3k) arvot ovat 1 sekä \cos \frac{2\pi}{3} \pm i \sin \frac{2\pi}{3} = -\frac{1}{2} \pm \frac{\sqrt{3}}{2}, jotka muodostavat tasa­sivuisen kolmion. Kuudennen yksikkö­juuren (ε6k) vastaavasti 1 ja -1 sekä \pm \cos \frac{2\pi}{3} \pm i \sin{\frac{2\pi}{3}} = \pm \frac{1}{2} \pm \frac{\sqrt{3}}{2}, ja kahdeksannen (ε8k)  1, i, -1 ja -i sekä \pm \cos \frac{\pi}{4} \pm i \sin \frac{\pi}{4} = \pm \frac{1}{2} \pm \frac{\sqrt{2}}{2}.

## Lähteet
* 
* 

## Kirjallisuutta
*  –  (eBook)
*
Michael McMillian

**Michael McMillian** (s. 21. lokakuuta 1978 Olathe, Kansas, Yhdysvallat) on yhdysvaltalainen näyttelijä, käsikirjoittaja ja sarjakuvan tekijä.

## Ura
Michael McMillian opiskeli näyttelemistä Carnegie Mellon -yliopistossa. Hän on esiintynyt elokuvissa ja televisiosarjoissa ja tehnyt äänirooleja videopeleihin. McMillian esitti Henry Gibsonia komediasarjassa *[[Sisko ja sen sisko]]*. Hän käsikirjoitti yhden sarjan jaksoista. 

Vuonna 2004 McMillianilla oli pääosa elokuvassa *[[Dorian Blues]]*, joka kertoo identiteettinsä kanssa kamppailevasta nuoresta homomiehestä. Hän näytteli sairaalasarjassa *[[Hätätila (televisiosarja)|Hätätila]]* vuonna 2006. McMillian esittää lahkojohtaja Steve Newlinia sarjassa *[[True Blood]]*.

McMillian on kirjoittanut sarjakuvakirjasarjan *Lucid*. Hän osallistui toisen *True Blood* -sarjakuvakirjan kirjoittamiseen. Hän on käsikirjoittanut lyhytelokuvan *Glock*.

## Filmografia
### Elokuvat
 

### Televisiosarjat

### Pelit
 

## Lähteet

## Aiheesta muualla
* Lucid is Magic - Michael McMillianin sarjakuvasivusto
* Michael McMillian Twitterissä
* Michael McMillian Facebookissa
* 
*
Palatsin krenatöörikomppania (Venäjä)

**Palatsin krenatöörikomppania** oli Venäjän keisarikunnan aikainen sotilasyksikkö, joka koostui vanhoista, tarkkaan valikoiduista  eläköityvistä aliupseereista, jotka olivat palvelleet esimerkillisesti tsaaria. Kyseessä oli seremoniaalinen sisäisen kaartin osasto, jonka tehtävänä oli toimia kunniavartiostona hallitsijan palatsin ovensuissa ja saleissa. Sotilaat pukeutuivat näyttäviin, Napoleonin sodista periytyviin karhunkarvalakkeihin ja univormuihin.
Tšekin rautatiet

**Tšekin rautatiet** (České dráhy, ČD) on Tšekin kansallinen rautatieyhtiö. Yrityksen tytäryhtiö, ČD Cargo, kuljettaa rahtia. Yrityksellä oli noin 26&nbsp;000 työntekijää 31. joulukuuta 2010.

## Lähteet

## Aiheesta muualla

*Yhtiön verkkosivu
Eurocup Formula Renault 2.0 -kausi 2007

**Eurocup Formula Renault 2.0-kausi 2007** oli sarjan 17:s kausi. Kausi alkoi Belgian, Zolderin radalla ja päättyi Espanjan Barcelonassa. Sarjan mestaruuden voitti uusiseelantilainen Brendon Hartley. Toiseksi sijoittui brittiläinen Jon Lancaster ja kolmanneksi ranskalainen Charles Pic.

## Tallit ja kuljettajat

## Lähteet
Hänen Majesteettinsa henkilökohtainen kasakkasaattue

**Hänen keisarillisen majesteettinsa oma saattue** (), länsimaissa usein nimellä Hänen keisarillisen majesteettinsa henkilökohtainen kasakkasaattue, oli Venäjän keisarikunnan aikainen sotilasyksikkö, joka toimi Venäjän keisarin lähimpänä siviilipuolen ratsuin liikkuvana henkivartiostona. Rykmentin vahvuinen joukko-osasto koostui kahdesta Kubanin kasakkasotnjasta ja kahdesta Terekin kasakkasotnjasta. Kasakkasaattueen kunniapäällikkönä toimi itse keisari. Kysymyksessä oli hallitsijan lähin, uskotuin ja luotettavin henkivartio-osasto, joka seurasi häntä kaikkialle koti- ja ulkomaille suuntautuvilla matkoilla ja jonka sotilaista muutama nukkui joka yö hänen kulloisenkin makuuhuoneensa ovien edessä.

Kasakkasaattueen sotilaat olivat kotoisin Venäjän hallitseman Pohjois-Kaukasian kasakkayhdyskunnista, jotka olivat aikaa myöten kaukasialaistuneet kulttuuriltaan ja pukeutuivat siksi kaukasialaiseen tšerkessi-tunikaan, jonka rinnustassa kulki rivi patruunakoteloita. Rivimiehillä tunika oli punainen, upseereilla sininen. Tunika oli polviin asti ulottuva ja sen kanssa pidettiin ohutta nahkavyötä, josta riippui pitkä kaukasialainen tikari. Päähineenä oli karakul-lampaan turkiksesta valmistettu korkea kaukasialainen karvahattu papaha.
Kaartin ekipaasi

**Kaartin ekipaasi** () oli kaartiin liitetty pataljoonan vahvuinen laivaston sotilasyksikkö keisarillisen Venäjän merivoimissa. Kaartin ekipaasin sotilaat palvelivat keisarillisen perheen aluksilla. Ekipaasi tulee ranskankielen sanasta *équipage*, joka tarkoittaa miehistöä, tässä yhteydessä merisotaväkeä.
Elina Smolander

**Elina Maria Smolander** (s. 11. lokakuuta 1989 Lapua) on suomalainen korkeushyppääjä. Hän edustaa Lapuan Virkiää. Vuoteen 2012 saakka häntä valmensi isänsä Seppo Smolander, vuosina 2012−2016 Juha Isolehto, minkä jälkeen jälleen Seppo Smolander.

Kalevan kisoissa Smolander on saavuttanut hopeaa Turussa 2011, Lahdessa 2012, Vaasassa 2013, Kuopiossa 2014 ja Seinäjoella 2017. Sisäratojen SM-kilpailuissa hän on saanut hopeaa 2016 sekä pronssia 2011 ja 2012. Smolanderin ennätys ulkona on 186 cm (2012) ja sisällä 184 cm (2013).

Smolander sijoittui 11:nneksi alle 23-vuotiaiden EM-kilpailuissa Ostravassa 2011. Ensimmäisissä aikuisten arvokisoissaan, Helsingin EM-kilpailuissa 2012, hän jäi karsintaan tuloksella 178&nbsp;cm. 

## Lähteet
Giacomo Barabino

**Giacomo Barabino** (4. huhtikuuta 1928 Ceranesi – 25. toukokuuta 2016 Vallecrosia) oli italialainen roomalaiskatolinen piispa. Hänet vihki papiksi Giuseppe Siri 29. kesäkuuta 1952. Hän sai 16. toukokuuta 1974 nimitykset Bobbio-San Colombanon hiippakunnan vihkipiispaksi ja Rebellumin titulaaripiispaksi. Piispaksi vihkiminen seurasi 24. kesäkuuta. Pääkonsekraattorina toimi Siri, jota avustivat Secondo Chiocca ja Giovanni Mariani.

30. syyskuuta 1986 Barabino nimitettiin Genova-Bobbion arkkihiippakunnan vihkipiispaksi. Arkkihiippakunta syntyi Bobbio-San Colombanon hiippakunnan ja Genovan arkkihiippakunnan yhdistyttyä.

7. joulukuuta 1988 Barabino sai nimityksen Ventimiglia-San Remon hiippakunnan piispaksi, jona hän toimi, kunnes jäi eläkkeelle 20. maaliskuuta 2004.

## Lähteet
Seppo Smolander

**Seppo Smolander** (s. 7. maaliskuuta 1955 Tuusniemi) on suomalainen korkeushyppääjä. Hän edusti huippuvuosinaan 1970-luvun lopulla ja 1980-luvun alussa Joensuun Katajaa. Pituutta hänellä on 200&nbsp;cm.

Smolander saavutti Kalevan kisoissa SM-hopeaa vuonna 1981 sekä SM-pronssia vuosina 1979, 1980 ja 1983. Sisäratojen SM-kilpailuissa hän sai pronssia vuonna 1978.

Smolander edusti Suomea kuusi kertaa ulkoratojen ja kerran sisäratojen maaotteluissa vuosina 1978–1982. Ennätyksensä 218 cm hän hyppäsi Sotkamossa kesäkuussa 1982.

Seppo Smolander on toiminut korkeushyppääjänä kilpailevan tyttärensä Elina Smolanderin valmentajana.

## Lähteet
* 

### Viitteet
Kehrääjämittari

**Kehrääjämittari** (*Colotois pennaria*) on syksyllä lentävä, suhteellisen kookas yöperhonen.

## Koko ja ulkonäkö
Mittariksi kehrääjämittari on kookas ja helposti tunnistettava, kuollutta lehteä muistuttava perhonen. Etusiivet ovat teräväkärkiset, niiden pohjaväri on punaruskea ja siipien poikki kulkee kaksi ruskeaa tummavarjosteista viirua. Ulompi poikkiviiru on lähes suora; sisempi mutkittelee jonkin verran. Keskitäplä erottuu hyvin. Tunnusomaisena tuntomerkkinä siiven kärkiosassa on valkoinen, siiven keskiosan puolelta tummavarjoinen pilkku. Takasiivet ovat koiraalla hieman ja naaraalla selvästi etusiipiä vaaleammat. Koiraan tuntosarvet ovat selvästi kaksoiskampamaiset. Siipiväli on 40&ndash;49&nbsp;mm.

Lajilta tunnetaan tumma värimuoto f. *obscura*.

## Levinneisyys ja lentoaika
Kehrääjämittaria tavataan läntisimmästä Euroopasta Aasian poikki Japaniin saakka. Se on myös levinnyt vieraslajina Pohjois-Amerikkaan. Suomessa mittaria tavataan Oulu-Lieksa-linjan eteläpuolella. Perhonen lentää syyskuun alusta lokakuun alkupuolelle lennon huipun sijoittuessa syyskuun keskivaiheille, etelämpänä Euroopassa jopa marraskuulle saakka.

## Elinympäristö ja elintavat
Kehrääjämittari on melko yleinen, joskin Suomessa eteläpainotteinen laji, joka elää lehtimetsissä, pensaikkoisilla niityillä, puistoissa ja puutarhoissa. Perhonen on aktiivinen öisin ja lepää päivisin seinillä tai puunrungoilla. Koiraita lentää kirkkaiden valojen luokse, mutta naaras ei ilmeisesti liiku mainittavissa määrin. Toukka koteloituu maahan. Muna talvehtii.

## Ravintokasvi
Toukka syö monien eri lehtipuiden lehtiä.

## Lähteet

## Aiheesta muualla
* Suomen Perhoset: Kehrääjämittari
* kuva toukasta 
* Bestimmungshilfe des Lepiforums 
* Moths and Butterflies of Europe and North Africa 
* Vlindernet
Giuseppe Garneri

**Giuseppe Garneri** (16. syyskuuta 1899 – 15. joulukuuta 1998) oli italialainen roomalaiskatolinen piispa. Hänet vihittiin papiksi Torinon arkkihiippakuntaan 29. kesäkuuta 1923 ja nimitettiin Susan hiippakunnan vihkipiispaksi sekä Utican titulaaripiispaksi 25. maaliskuuta 1954. Piispaksi vihkiminen seurasi 23. toukokuuta. Pääkonsekraattorina toimi Maurilio Fossati, jota avustivat Francesco Imberti ja Francesco Bottino.

2. heinäkuuta 1954 Garneri nimitettiin Susan piispaksi, jona hän toimi, kunnes jäi eläkkeelle 31. toukokuuta 1978. Hän osallistui Vatikaanin toiseen kirkolliskokoukseen.

## Lähteet
Ossi Aura

**Ossi Juhani Aura** (s. 6. elokuuta 1958 Kauhajoki) on suomalainen korkeushyppääjä. Hän edusti Kauhajoen Karhua. Pituudeltaan hän on 181-senttinen.

Aura voitti Kalevan kisoissa SM-kultaa vuonna 1980 ulkoratojen ennätystuloksellaan 213&nbsp;cm. Seuraavana talvena hän voitti sisäratojen Suomen-mestaruuden halliennätyksellään 214&nbsp;cm. Kesällä 1981 hän ylitti vielä 210&nbsp;cm mutta jäi Kalevan kisoissa seitsemänneksi tuloksella 207&nbsp;cm.

## Lähteet
*
Ruskamittari

**Ruskamittari** (*Agriopis aurantiaria*) on keltainen, loppusyksyn yöperhonen. Se lukeutuu viimeisiin ennen talvea lentäviin perhoslajeihin.

## Koko ja ulkonäkö
Koiras on keltainen, jokseenkin kookas, mutta hento perhonen. Etusiipien pohjaväri on lämpimän keltainen ja ruskehtavien pisteiden kirjomat. Siipien poikki kulkee kaksi suoraa, ruskeaa, vaihtelevasti erottuvaa poikkiviirua, joista ulompi tekee siiven etureunan puolella jyrkän porrasmaisen mutkan ulospäin. Ulomman poikkiviirun ja siiven ulkoreunan välissä on rivi epämääräisiä täpliä, jotka värimuodolla f. *fasciata* muodostavat yhtenäisen ruskean vyön. Siiven ulkoreuna on kaareva. Takasiivet ovat kellertävän valkoiset ja niissä erottuu kahden ruskean poikkiviirun lisäksi keskitäplä. Perhonen lepää leveässä, kolmiomaisessa asennossa. Siipiväli on 33&ndash;42&nbsp;mm.

(MHNT) Agriopis aurantiaria - Jaskulin - Poland - male dorsal.jpg|♂ 
(MHNT) Agriopis aurantiaria - Jaskulin - Poland - male ventral.jpg|♂  △	
Agriopis aurantiaria larva.jpg|

Naaras on monien loppuvuoden mittarilajien tapaan hyvin lyhytsiipinen ja lentokyvytön. Naarasperhosen ruumis ja siiventyngät ovat ruskeat ja takaruumiissa on mustia täpliä. Raajat ovat pitkät, ja niiden nivelkohdat ovat valkoiset. Naaras on noin 11&nbsp;mm pitkä.

Lajilta tunnetaan harvinainen, siiviltään yksivärisen violetinruskea värimuoto f. *fumipennaria*.

Erikoisen ulkonäkönsä ja lentoaikansa vuoksi ruskamittarin voi sekoittaa vain läheistä sukua olevaan pakkasmittariin (*Erannis defoliaria*).

## Levinneisyys ja lentoaika
Ruskamittari on pääasiassa eurooppalainen laji, jonka levinneisyys ulottuu läntisestä Euroopasta Lähi-itään ja Kaukasukselle. Suomessa ruskamittaria tavataan vain eteläisessä Suomessa sekä länsirannikkoa pitkin pohjoiseen suunnilleen Vaasan korkeudelle saakka. Lajilla on jonkin verran vaellustaipumusta, ja siitä onkin lisäksi muutama yksittäinen havainto pohjoisempana. Lajin yleisyys vaihtelee vuosittain huomattavan paljon. Perhoset aloittavat lennon syys-lokakuun vaihteessa ja lento jatkuu marraskuulle.

## Elinympäristö ja elintavat
Kaikenlaisissa elinympäristöissä viihtyvä laji. Koiraat lentävät öisin etsimässä puiden rungoilla odottavia naaraita. Sopivalla paikalla laji voi olla varsin runsaslukuinen. Koiras lentää valolle. Täysikasvuinen toukka koteloituu maahan. Muna talvehtii.

## Ravintokasvi
Toukka syö monia eri lehtipuita ja -pensaita.

## Lähteet

## Aiheesta muualla
* Bestimmungshilfe des Lepiforums 
* Moths and Butterflies of Europe and North Africa 
* Pherobase: Semiochemicals of Agriopis aurantiaria, the Scarce umber 
* Vlindernet
Toimihenkilöarkisto

**Toimihenkilöarkisto** (THA) on Helsingissä toimiva toimihenkilöammattijärjestöjen päätearkisto. Akavan, Toimihenkilökeskusjärjestö STTKn ja Toimihenkilö- ja virkamiesjärjestöjen keskusliiton TVK:n ja niiden monien jäsenjärjestöjen arkistot ovat siellä tutkijoiden käytettävissä. Toimihenkilöarkistossa on asiakirjoja yli seitsemältäsadalta järjestöltä. Aineiston yhteismäärä on yli 2&nbsp;000 hyllymetriä. Vanhimmat asiakirjat ovat 1860-luvulta, uusimmat 2000-luvun alusta.

Toimihenkilöarkisto aloitti toimintansa vuonna 1988. Arkistoa ylläpitää Toimihenkilöarkistoyhdistys, jonka jäseniä ovat Akava ja STTK. Arkisto saa toimintaansa valtionavustusta lain yksityisten arkistojen valtionavusta (127/2006) perusteella.

Arkistolla on myös muita tehtäviä kuin asiakirjojen säilyttäminen ja tutkimuskäyttöön antaminen. Toimihenkilöarkisto kouluttaa toimihenkilöjärjestöjä arkistonhoidossa ja ohjaa ja neuvoo järjestöjä arkistoinnin ja asiakirjahallinnan kysymyksissä.

## Lähteet

## Aiheesta muualla
* Toimihenkilöarkiston sivusto
Nevel-2

**Nevel-2** () on Nevelin kaupungissa Venäjän Pihkovan alueen eteläosassa sijaitseva rautatieasema.  Asema on Venäjän rautateiden tärkeä kauttakulku- ja risteysasema Pietarista etelään Valko-Venäjälle ja Ukrainaan vievän radan varrella, lähellä Valko-Venäjän rajaa. Aseman kautta liikennöi päivittäin kymmeniä junavuoroja eri puolille Venäjää, Valko-Venäjää, Ukrainaa, Liettuaa ja Keski-Eurooppaa. 

Venäjän rautateiden aluejaossa asema kuuluu läntiseen Lokakuun rautateiden toimialueeseen. Kaupungissa on myös Nevel-1-rautatieasema, joka sijaitsee aluksi koilliseen vievällä, Velikije Lukiin johtavalla rataosuudella.

## Lähteet

## Aiheesta muualla

* Venäjän rautateiden matkustajaliikenteen sivut, sis. aikatauluhaku  (rzd.ru)
* Расписание поездов по станции Невель-2. Отправление. - Nevel-2 aseman kaukojunien aikatauluja  (rasp.yandex.ru)
* Расписание электричек по станции Невель-2. Отправление. - Nevel-2 aseman lähijunien aikatauluja  (rasp.yandex.ru)
* Aikatauluhaku Nevel-2 asemalle (kaukojunat)  (poezda.net)
* Pihkovan alueen rautatiehallinnon asemakartta Pietari-Vitsebsk radalle linkkeineen  (pskovrail.narod.ru)
* Pihkovan alueen rautatiehallinnon sivu Nevel-2 ja Nevel-1 asemista  (pskovrail.narod.ru)
*  ,  (parovoz.com)
Seppo Varjonen

**Seppo Mikael Varjonen** (s. 4. toukokuuta 1947 Helsinki) on suomalainen korkeushypyn SM-mitalisti ja maaotteluedustaja. Hän edusti seuratasolla Pakilan Visaa. Hän on pituudeltaan 192&nbsp;cm. Hänen setänsä oli entinen ministeri ja kansanedustaja Unto Varjonen.

Varjonen saavutti Kalevan kisoissa SM-hopeaa vuonna 1978 ja SM-pronssia vuonna 1976. Sisäradoilla hän saavutti SM-hopeaa vuonna 1977. Hän edusti Suomea neljässä ulkoratojen ja yhdessä sisäratojen maaottelussa vuosina 1976–1978. Ennätyksensä 214&nbsp;cm hän hyppäsi Helsingissä elokuussa 1978.

## Lähteet
*
Seppo Peltola

**Seppo Ensio Peltola** (s. 22. toukokuuta 1956 Huittinen) on suomalainen korkeushypyn SM-mitalisti ja maaotteluedustaja. Hän edusti seuratasolla Lauttakylän Lujaa. Hän on pituudeltaan 190&nbsp;cm.

Peltola saavutti Kalevan kisoissa SM-hopeaa vuonna 1976 ja SM-pronssia vuonna 1975. Sisäradoilla hän voitti Suomen-mestaruuden vuonna 1977 sekä saavutti SM-hopeaa vuonna 1976 ja SM-pronssia vuonna 1979. Hän edusti Suomea kolmessa aikuisten maaottelussa vuosina 1975–1976. Ennätyksensä 213&nbsp;cm hän hyppäsi hallissa helmikuussa 1977 sekä ulkona heinäkuussa 1981.

Peltola toimi sähkö- ja automaatiotekniikan lehtorina Kokemäellä ja Keskustan kaupunginvaltuutettuna Huittisissa.

## Lähteet
Matti Nieminen

**Matti Kai Kalevi Nieminen** (s. 27. helmikuuta 1952 Helsinki) on suomalainen korkeushyppääjä. Hän ylitti ensimmäisenä suomalaisena ulkoradoilla 220&nbsp;cm. Hän edusti huippuvuosinaan Vantaan Salamoita. Hänen pituutensa on 181&nbsp;cm.

Nieminen voitti Kalevan kisoissa Suomen-mestaruuden vuonna 1979 ja saavutti SM-hopeaa vuonna 1977. Sisäradoilla hän saavutti SM-hopeaa vuosina 1978 ja 1979 sekä SM-pronssia vuonna 1976. Hän edusti Suomea seitsemässä ulkoratojen ja yhdessä sisäratojen maaottelussa. Ennätyksensä ja silloisen Suomen-ennätyksen 220&nbsp;cm hän teki Helsingissä 3.&nbsp;kesäkuuta 1979. Toistamiseen hän ylitti tuon korkeuden Helsingissä pidetyissä Kalevan kisoissa 12.&nbsp;elokuuta 1979.

Niemisen huippu-ura päättyi loukkaantumiseen. Hänen sääri- ja pohjeluunsa katkesivat harjoitusleirillä Espanjassa toukokuussa 1980. Myöhemmin hän on kilpaillut veteraanisarjoissa. Hän on myös valmentanut korkeushyppääjiä, muun muassa Toni Huikuria ja Samuli Erikssonia.

## Lähteet
* 

### Viitteet
Ambrose Madtha

**Ambrose Madtha** (2. marraskuuta 1955 – 8. joulukuuta 2012) oli intialainen roomalaiskatolinen arkkipiispa. Hänet vihki papiksi Lucknowin hiippakuntaan Cecil DeSa 28. maaliskuuta 1982. Hänet nimitettiin Naissuksen titulaariarkkipiispaksi sekä apostoliseksi nuntiukseksi Norsunluurannikolle 8. toukokuuta 2008. Madthan konsekroi piispaksi Albert D'Souzan ja Gerald John Mathiaksen avustama Jean-Louis Pierre Tauran 27. heinäkuuta.

## Lähteet
Ondansetroni

**Ondansetroni** on selektiivinen serotoniinin 5-HT<sub>3</sub> -reseptorin antagonisti, jota voidaan käyttää muun muassa pahoinvoinnin ehkäisyyn syövän yhteydessä tai lääketieteellisten toimenpiteiden aikana, sekä lääkkeiden aiheuttamaan pahoinvointiin ja oksenteluun. Ondansetronia myydään Suomessa valmistenimillä Zofran ja Odansetron.

## Lähteet

## Aiheesta muualla
* ChemSpider: Ondansetroni (4434)  
* Kyoto Encyclopedia of Genes and Genomes (KEGG): Ondansetroni (D00456) 
* ChEMBL: Ondansetroni (CHEMBL46) 
* UNII: Ondansetroni (4AF302ESOS)
Seppo Haavisto

**Seppo Kalevi Haavisto** (s. 28. helmikuuta 1960 Huittinen) on suomalainen korkeushypyn Suomen ennätysmies, SM-mitalisti ja maaotteluedustaja. Hän edusti seuratasolla Lauttakylän Lujaa, Jyväskylän Kenttäurheilijoita ja Kokemäen Kova-Väkeä. Hänen oma pituutensa on 186&nbsp;cm.

Haavisto saavutti Kalevan kisoissa SM-pronssia vuonna 1984. Sisäradoilla hän voitti SM-kultaa vuosina 1979, 1983 ja 1985 sekä saavutti SM-pronssia vuosina 1984 ja 1986. Hän edusti Suomea neljässä ulkoratojen ja kahdessa sisäratojen maaottelussa. Ennätyksensä ja silloisen Suomen-ennätyksen 223&nbsp;cm hän hyppäsi Huittisissa 5.&nbsp;syyskuuta 1981 kymmenottelukilpailun yhteydessä. Sisäradoilla hänen paras korkeustuloksensa oli 220&nbsp;cm helmikuulta 1982.

## Lähteet
*
Uinti kesäolympialaisissa 2016

**[[Uinti|Uinnissa]]** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 28:tta kertaa. Kilpailut käytiin Barran alueella Olympic Aquatics Stadiumilla, jonne mahtui yleisöön 18&nbsp;000 henkeä.

Sekä miehillä että naisilla oli 16 eri ratauintitapahtumaa ja Fort Copacabanalla uitiin myös yksi avovesiuintimatka.

## Mitalistit
### Miehet

### Naiset

 uivat alkuerissä.

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa 

## Lähteet

## Aiheesta muualla

* Uinti Rio de Janeiron 2016 kesäolympialaisten ja -paralympialaisten virallisilla sivuilla
Taitouinti kesäolympialaisissa 2016

**[[Taitouinti|Taitouinnissa]]** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** yhdeksättä kertaa. Kilpailut käytiin 14.–19. elokuuta Maria Lenk Aquatics Centressä, jonne mahtui yleisöön 6&nbsp;500 henkeä. Tapahtumia oli kaksi, joista kumpikin oli ainoastaan naisille. Venäjän joukkue voitti kummatkin kilpailut. Kiina sijoittui toiseksi ja Japani kolmanneksi kummassakin lajissa.

## Mitalistit

## Mitalitaulukko

## Lähteet

## Aiheesta muualla

* Taitouinti Rio de Janeiron 2016 kesäolympialaisten virallisilla sivuilla
Niina Ranta-Bagdasar

**Niina Ranta-Bagdasar** (o.s. **Ranta**, ent. **Vihanto**, s. 8. heinäkuuta 1962) on suomalainen korkeushypyn Suomen-mestari ja maaotteluedustaja. Hän on edustanut seuratasolla Forssan Salamaa, Lauttakylän Lujaa ja Turun Urheiluliittoa. Hän on pituudeltaan 174&nbsp;cm.

Ranta-Bagdasar voitti ulkoratojen Suomen-mestaruuden vuosina 1984 ja 1985 sekä saavutti SM-hopeaa vuonna 1983. Sisäradoilla hän voitti SM-kultaa vuonna 1982 ja saavutti SM-hopeaa vuosina 1981, 1983 ja 1988 sekä SM-pronssia vuonna 1986. Hän edusti Suomea viidessä ulkoratojen ja yhdessä sisäratojen maaottelussa. Ennätyksensä 188&nbsp;cm hän hyppäsi Kajaanin Kalevan kisoissa 1984. Sisäradoilla hänen paras tuloksensa oli 185&nbsp;cm vuodelta 1986.

## Lähteet
*
Niina Ranta

**Niina Ranta** (s. 1993) on suomalainen pianisti.

Ranta aloitti vuonna 2013 opiskelun Sibelius-Akatemiassa Jussi Siiralan johdolla. Häntä ovat Suomessa opettaneet myös muiden muassa Tuija Hakkila, Paavali Jumppanen ja Antti Vahtola. Kaudella 2016–2017 hän suoritti opintoja Berliinin taideyliopistossa Rainer Beckerin luokalla. Hän on osallistunut Peter Tuiten ja Akiko Ebin pitämille mestarikursseille.

Ranta on esiintynyt muun muassa PianoEspoo-festivaalilla, Kamarihelmi-festivaalilla ja Romanian EUROPAfestillä. Hän on osallistunut eri pianokilpailuihin, kuten Tampereen pianokilpailuun. Pro Musica -säätiö valitsi hänet Elisaveta Rimkevitchin ja Aurora Marthensin ohella vuoden nuoreksi muusikoksi vuonna 2017. Ranta ja Rimkevitch muodostavat liedparin, jonka ohjelmistoon on kuulunut lauluja muiden muassa Vítězslava Kapráloválta, Antonín Dvořákilta, Maurice Ravelilta, Rebecca Clarkelta, Alban Bergiltä ja Benjamin Britteniltä. Pari on saanut yhteistyä ohjausta Ilmo Rannalta, Tuula Hällströmiltä ja Margareta Brandtilta. Ranta ja Rimkevitch pääsivät parina jaetulle kolmannelle sijalle Helsinki Lied -kilpailussa syksyllä 2018.

## Lähteet
Une enfant du siècle

**Une enfant du siècle** on ranskalaisen poplaulaja Alizéen neljäs studioalbumi, ensimmäinen Jive Records / Epic levy-yhtiön julkaisema. Koko albumi vuoti internetiin 19. maaliskuuta 2010. Albumi julkaistiin Ranskassa 29. maaliskuuta 2010. Tuona päivänä Alizée allekirjoitti nimikirjoituksia Virgin Megastoressa Pariisissa. Albumi on saanut inspiraationsa Edie Sedgwickin elämästä.

## Kappaleet
#
#
#
#
#
#
#
#
#
#

## Singlet

"Les Collines (Never Leave You)" kappale julkaistiin 19. maaliskuuta 2010. Musiikkivideon on ohjannut Hawaii Fantôme, ja se julkaistiin myös 19. maaliskuuta 2010 Alizéen YouTube-kanavalla. Laulu on saavuttanut Top 3 kärjen iTunesissa Italiassa ja Top 75 iTunesin listalla Ranskassa. Musiikkivideo ylitti MTV:n Top 10 listan Latinalaisen Amerikan pohjoisosissa.

## Albumin suosio

*Une enfant du siècle* nousi parhaimmillaan Ranskan albumilistan sijalle 24, mikä oli siihen mennessä Alizéen studioalbumien alhaisin huippusijoitus. Toisella viikolla se laski sijalle 69, ja pysyi vain kaksi viikkoa Top 100:ssa ja kuusi viikkoa Top 200:n sisällä. Se oli korkeimmillaan sijalla 13 digitaalisessa listassa, mutta pysyi vain viikon 50 parhaan joukossa. Meksikossa albumi nousi heti sijalle 22 ja pysyi viisi viikkoa Top 100:n sisällä. Albumi on myynyt vain noin kaksikymmentätuhatta kappaletta maailmanlaajuisesti.

## Lähteet

* Alizée-Forum 
* Une enfant du siècle discogs.com -sivustolla
Leppälovimittari

**Leppälovimittari** (*Ennomos alniarius*) on kellertävä, loppukesän ja syksyn mittariperhoslaji.

## Koko ja ulkonäkö
Leppälovimittari on yksi monista kuollutta lehteä jäljittelevistä perhosista. Se eroaa kuitenkin selvästi muista samankaltaisista lajeista keskiruumin räikeänkeltaisen karvoituksen perustella. Siipien pohjaväri on kellanruskea, ja etusiiven poikki kulkee kaksi tummanruskeaa poikkiviirua, takasiivessä viiruja on yksi. Viirujen väliin jää tumma, siiven poikki suuntautuva keskitäplä, joka on takasiivessä melko laaja ja sulautuu usein poikkiviiruun. Siivillä on lisäksi pienempien tummanruskeiden pisteiden muodostamaa kirjailua, ja siipien ulkosyrjä on selvästi mutkitteleva ja muuta siipeä tummempi. Siipiväli on 36&ndash;43&nbsp;mm.

Lepäävä perhonen pitää siipiään päiväperhosmaisesti koholla ruumiin yläpuolella, ei kuitenkaan aivan yhdessä, mikä voimistaa vaikutelmaa käpristyneestä lehdestä.

## Levinneisyys ja lentoaika
Levinneisyydeltään eurooppalainen perhonen, joka esiintyy idässä Kaukasukselle asti. Suomessa leppälovimittari on sukunsa selvästi yleisin laji, ja sitä tavataan rannikkoa pitkin Oulun korkeudelle saakka, mutta sisämaassa levinneisyys jää etelään. Perhoset aloittavat lentonsa elokuun keskivaiheilla ja lento jatkuu syyskuun lopulle.

## Elinympäristö ja elintavat
Leppälovimittari on lehtimetsien, metsänreunojen, puistojen ja puutarhojen laji, joka voi olla paikoitellen hyvinkin runsaslukuinen. Perhoset lentävät yöllä ja koiras tulee helposti valolle. Naaras ei ilmeisesti juuri liiku ja niitä tavataan harvoin. Täysikasvuisena toukka koteloituu yhteensitomiensa lehtien väliin. Muna on talvehtiva elämänvaihe.

## Ravintokasvi
Toukka elää pääasiassa lepillä (*Alnus*), mutta syö myös muita lehtipuita.

## Lähteet
Antti Koivukangas

**Antti Mikael Koivukangas** (s. 21. joulukuuta 1978 Pietarsaari) on suomalainen urheilutoimittaja. Hän valmistui yhteiskuntatieteiden maisteriksi, pääaineena valtiotiede Åbo akademista vuonna 2005. Hän työskentelee Svenska Yle Sportenissa kommentaattorina ja toimittajana. Hän asuu Vaasassa. Hän aloitti uransa syksyllä vuonna 2001 Jakobstads Tidningissä mistä hän siirtyi Ylelle töihin vuonna 2003. Hän työskentelee vuodesta 2007 projektipäällikkönä. Hän on erikoistunut jalkapalloselostuksiin ja radiolähetyksiin Yle X3Mssa ja Yle Radio Vegassa. Koivukankaalle myönnettiin Svenska Ylen saavutuspalkinto hänen suorituksistaan vuonna 2008. Kesällä 2009 hän oli yksi Yle Radio Vegan kesäpuhujista.

## Suurtapahtumat
* Kesäolympialaiset 2004 Ateenassa
* Yleisurheilun MM-kisat 2005 Helsingissä
* Jalkapallon naisten Euroopan-mestaruuskilpailut 2005 Englannissa
* Talviolympialaiset 2006 Torinossa
* Yleisurheilun Euroopan-mestaruuskilpailut 2006 Göteborgissa
* Jalkapallon Euroopan-mestaruuskilpailut 2008 Sveitsissä ja Itävallassa
* Kesäolympialaiset 2008 Pekingissä
* Jalkapallon naisten Euroopan-mestaruuskilpailut 2009 Suomessa
* Talviolympialaiset 2010 Vancouverissa
* Jalkapallon Euroopan-mestaruuskilpailut 2012
* Jalkapallon MM-kisat 2014
* Jalkapallon Euroopan-mestaruuskilpailut 2016
* Jalkapallon MM-kisat 2018

## Aiheesta muualla
* Koivukankaan Facebook-profiili
Roba

**Roba** on suomalainen poliisisarja, jonka ensimmäinen tuotantokausi esitettiin MTV3-kanavalla syksyllä 2012. Sarjan pääosissa on nähty muun muassa Kari Hietalahti, Aarni Kivinen, Leena Pöysti, Aku Hirviniemi, Riku Nieminen, Tiina Lymi, Mimosa Willamo ja Andrei Alén, sekä jokaisessa jaksossa lukuisia tunnettuja näyttelijöitä vierailijoina.

Sarjan nimi viittaa Helsingin Pienellä Roobertinkadulla eli ”Roballa” sijainneeseen poliisiasemaan, joka suljettiin vuonna 2012.

Sarjalle kuvattiin toinen ja kolmas tuotantokausi syksyn 2014 ja kevään 2015 aikana. Toinen tuotantokausi esitettiin MTV3-kanavalla syys–marraskuussa 2015 ja kolmas kausi loka–joulukuussa 2016. Neljäs kausi julkaistiin C More -suoratoistopalvelussa alkukesästä 2019, ja sen esittäminen MTV3-kanavalla alkoi elokuussa 2019. Helmikuussa 2020 julkistettiin, että Roba tulee jatkumaan 5. tuotantokaudelle. Jaksot ensiesitettiin C More -suoratoistopalvelussa keväällä 2021.

Marraskuussa 2022 kerrottiin, että sarjan kuudennen tuotantokauden kuvaukset alkavat vielä saman vuoden aikana. Jaksot alkoivat MTV Katsomossa (ent. C More) syyskuussa 2024.

## Rooleissa

### Päähahmot

### Sivuhahmot

### Muissa rooleissa
#### Ensimmäinen tuotantokausi

#### Toinen tuotantokausi

#### Kolmas tuotantokausi

#### Neljäs tuotantokausi

#### Viides tuotantokausi

#### Kuudes tuotantokausi

## Jaksot
### Ensimmäinen tuotantokausi

|}

### Toinen tuotantokausi

|}

### Kolmas tuotantokausi

|}

### Neljäs tuotantokausi

|}

### Viides tuotantokausi

|}

### Kuudes tuotantokausi

 

|}

## Lähteet
### Huomioita

### Viitteet
Major League Baseball -kausi 2002

**Major League Baseball -kausi 2002** oli baseballin Major Leaguen kausi, joka alkoi 31. maaliskuuta 2002. Se päättyi Anaheim Angelsin voittoon San Francisco Giantsista. Kauden All-Star -ottelu pelattiin Miller Parkissa, Milwaukeessa 9. heinäkuuta ja ottelu päättyi 7–7-tasapeliin kahden jatkovuoroparin jälkeen. Tämä oli ensimmäinen tasapeli sitten vuoden 1961 jälkimmäisen ottelun (tuolloin pelattiin kahdesti), jolloin peli lopetettiin sateen takia.

## Runkosarjan sarjataulukot

*Asteriskilla merkityt joukkueet valittiin jatkoon villillä kortilla.

## Postseason

## Lähteet
*Baseball-Reference.com, American Leaguen tilastot
*Baseball-Reference.com, National Leaguen tilastot
*Baseball almanakka - 2002 All-Star Game
Maailmankuvaa etsimässä

**Maailmankuvaa etsimässä: Tieteen päivät 1997** on Jan Rydmanin toimittama artikkelikokoelma Tieteen päiviltä. Teoksen on julkaissut WSOY vuonna 1997.

## Lähteet

## Aiheesta muualla
* Kari Enqvist: Myytti varmuuden katoamisesta. Kanava 3/1997.
Line 6

**Line 6** valmistaa digitaalisesti mallintavia kitaroita, bassoja, vahvistimia ja efektilaitteita. Yhtiö on perustettu vuonna 1996 ja toimii Calabasasissa Kaliforniassa.

Line 6:lla on useita vahvistimia, joihin on digitaalisesti mallinnettu esimerkiksi Marshallin ja Fenderin vahvistimien sointi erittäin aidonkuuloisesti. Lisäksi monet mallinnetut efektit ja vahvistimet voivat olla alkuperäisinä joko erittäin kalliita tai huonosti saatavilla.

Vahvistinmallinnuksissa on myös otettu huomioon tyypillisesti vanhempien putkivahvistinten soinnin muuttuminen äänenvoimakkuutta muutettaessa. Useiden soittajien mielestä vahvistimet kuulostavat parhaalta vasta erittäin suurilla tehoilla. Line 6 vahvistimissa soundi on äänenvoimakkuudesta huolimatta aina sama, suurella teholla käytettävän vahvistimen sointia vastaava.

## Kitarat

Line 6 valmistaa myös Variax-basso ja -kitarasarjaa, joihin on samalla tavoin mallinnettu muun muassa Fender Stratocastereita, Gibson Les Pauleja ja Rickenbackerin 360-sarjan kitaroita. Kaikki mallinnuksessa käytetyt kitarat ovat niin sanottuja vuosikertamalleja, joiden sointi on monien mielestä uusia malleja parempi. Tämä johtuu esimerkiksi kitaroiden mikrofonien magneettien vanhenemisesta, jolloin niiden teho ja sointi muuttuu.

## Line 6:n mallintamia efektejä ja vahvistimia

*Arbiter Fuzz Face
*BOSS CS-3 Compression Sustainer
*BOSS DS-1 Distortion
*Dunlop Cry Baby
*Ibanez TS808 Tube Screamer
*Marshall Amplification JCM800

### Variax-kitaran mallintamia kitaramalleja

*1960 Fender Telecaster
*1968 Fender Telecaster Thinline
*1959 Fender Stratocaster
*1976 Gibson Firebird V
*1959 Gretsch 6120
*1966 Rickenbacker 360-12
*1957 Gibson ES-175
*1955 Gibson Les Paul Special
*1967 Epiphone Casino


Tiedosto:PocketPOD(1).jpg|Line 6 Pocket Pod -mallintava etuaste.
Tiedosto:EffectRack.jpg|Line 6 POD X3 Pro -efektiräkki ja etuaste, jonka päällä stereoputkikompressori.
Tiedosto:Line6HelixRack.jpg|Line 6 Helix -efektiräkki ja TLAudio Fat Man Fat 1 -stereoputkikompressori.
Tiedosto:Line 6 POD X3.jpg|Line 6 X3 -mallintava etuaste.


## Lähteet

## Aiheesta muualla
Minnesota Twins

**Minnesota Twins** on yhdysvaltalainen ammattilaisbaseballjoukkue. Se pelaa Major League Baseballin American Leaguessa. Joukkue on nimetty Minneapolisin ja Saint Paulin muodostaman metropolialueen mukaan. Se pelasi vuosina 1961–1981 Metropolitan Stadiumilla, ja vuosina 1982–2009 Hubert H. Humphrey Metrodomella. Vuonna 2010 joukkue siirtyi vastavalmistuneelle Target Fieldille.

Seura perustettiin 1894 Kansas Cityssä nimellä Kansas City Blues ja tuohon aikaan joukkue pelasi Western Leaguessa, joka myöhemmin otti käyttöön American League -nimen. Vuonna 1901 joukkue muutti Washingtoniin ja otti käyttöönsä nimen Washington Senators. Vuonna 1960 tapahtuneessa liigan laajennuksessa siirtyi joukkue Minneapolikseen, ja sen tilalle Washingtoniin perustettiin uusi Senators.

Joukkue on voittanut World Seriesin kolme kertaa vuosina 1924, 1987 ja 1991.

## Aiheesta muualla

*Minnesota Twinsin viralliset sivut
Koivulovimittari

**Koivulovimittari** (*Ennomos autumnarius*) on melko yleinen loppukesän ja alkusyksyn mittariperhonen.

## Koko ja ulkonäkö
Etusiivet ovat pienten tummien pisteiden kirjomat, kellanruskeat ja ulkoreunaltaan selvästi tummemmat. Siipien poikki kulkee kaksi pienistä, osin yhteensulautuneista pisteistä muodostuvaa tummaa poikkijuovaa. Juovien väliin jäävä alue kapenee huomattavasti siiven takaosaa kohti. Poikkiviirujen välissä on tummanruskea, rengasmainen täplä. Takasiivissä ei ole yläpinnalla huomattavaa kuviointia, mutta ulkoreunan tuntumasta ne ovat usein tiheäpisteiset. Siipien ulkoreuna on sukulaislajien tapaan mutkitteleva. Koivulovimittari on *[[Ennomos]]*-suvun melko samannäköisistä perhoslajeista selvästi suurin, sillä siipiväli on 41&ndash;54&nbsp;mm.

Samannäköisiä lajeja ovat etenkin leppälovimittari (*Ennomos alniarius*) ja tammilovimittari (*Ennomos erosarius*).

## Levinneisyys ja lentoaika
Esiintymisalue ulottuu Keski-Euroopasta Aasian poikki Japaniin. Koivulovimittari on Suomessa etelään painottunut sisämaalaji. Sitä tavataan silti Etelä-Lappiin saakka, joskin levinneisyys on pohjoisessa painottunut länteen. Perhonen lentää elokuun alusta syyskuun lopulle.

## Elinympäristö ja elintavat
Lehti- ja sekametsissä viihtyvä perhonen, jonka voi tavata myös puistoista ja puutarhoista. Perhoset alkavat lentää hämärän laskeuduttua ja naaraita tulee valojen luokse jo illalla. Koiraat kiinnostuvat valoista yleensä vasta aamuyön tunteina. Päivisin perhonen lepää siivet yläviistossa teeskennellen kuollutta lehteä. Munat talvehtivat.

## Ravintokasvi
Toukka elää useilla eri lehtipuilla, etenkin koivuilla (*Betula*).

## Lähteet
Ritva Koukku-Ronde

**Ritva Inkeri Koukku-Ronde** (o.s. *Koukku*, s. 15. huhtikuuta 1956 Lahti) on suomalainen diplomaatti. Hän aloitti Suomen Intian-suurlähettiläänä New Delhissä 1. joulukuuta 2019. Sitä ennen hän toimi suurlähettiläänä Saksassa 2015–2019 ja Yhdysvalloissa 2011–2015.

Koukku-Ronde kirjoitti ylioppilaaksi vuonna 1976. Hän valmistui filosofian maisteriksi vuonna 1982 Tampereen yliopistosta, missä hän opiskeli historiaa ja tiedotusoppia. Gradussaan Koukku-Ronde käsitteli naisten äänioikeuskysymystä Britanniassa 1906–1918. Vuosina 1982–1985 hän työskenteli vapaana toimittajana.

Vuosina 1983–1984 Koukku-Ronde työskenteli Suomen Haagin suurlähetystön sihteerinä. Hän astui ulkoministeriön palvelukseen vuonna 1985. Hän on työskennellyt useissa eri tehtävissä ministeriössä ja Haagin, Bonnin, Nairobin ja Berliinin edustajistoissa. Vuosina 2003–2005 Koukku-Ronde toimi ulkoministeriön Eurooppa-osaston apulaisosastopäällikkönä, 2005–2009 kehityspoliittisen osaston päällikkönä ja 2009–2011 kehityspolitiikasta ja kehitysyhteistyöasioista vastaavana alivaltiosihteerinä.

Koukku-Ronden puoliso on hollantilainen kemisti Hidde Ronde. Heillä on kaksi aikuista tytärtä.

## Lähteet

## Aiheesta muualla
* 
* Maailmanpolitiikan näkymättömät sankarit - Ritva Koukku-Ronde Yle Areena. 20.7.2019.
Vesipallo kesäolympialaisissa 2016

**[[Vesipallo]]ssa** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 27:ttä kertaa. Kilpailut käytiin 6.–20. elokuuta Parque Aquático Julio da Lamaressa, jonne mahtuu yleisöön 5&nbsp;000, sekä Estádio Olímpico de Desp. Aquáticosissa, jonne mahtuu yleisöön 18&nbsp;000 henkeä. Tapahtumia oli kaksi, joista toinen oli miehille ja toinen naisille. Miesten turnauksen voitti Serbia, joka voitti loppuottelussa Kroatian. Pronssia voitti Italia. Naisten turnauksen voitti Yhdysvallat, joka voitti loppuottelussa Italian. Kolmanneksi sijoittui Venäjä.

## Mitaliyhteenveto

## Mitalitaulukko

## Lähteet

## Aiheesta muualla

*Vesiurheilu Rio de Janeiron 2016 kesäolympialaisten ja -paralympialaisten virallisilla sivuilla
The Clown

**The Clown** on jazz-muusikko Charles Mingusin albumi vuodelta 1957. Vuonna 2000 albumista julkaistiin uudelleenjulkaisu, johon sisältyi kaksi lisäkappaletta.

## Kappaleet
* Kaikki kappaleet kirjoittanut Charles Mingus.

# 
# 
# 
# 

### Vuoden 2000 uusintapainoksen lisäkappaleet
#
# 

## Kokoonpano
* Charles Mingus – kontrabasso
* Shafi Hadi – altto- ja tenorisaksofoni
* Jimmy Knepper – pasuuna
* Wade Legge – piano
* Dannie Richmond – rummut
* Jean Shepherd – kerronta kappaleessa ”The Clown”.

## Lähteet
Jousiammunta kesäolympialaisissa 2016

**[[Jousiammunta|Jousiammunnassa]]** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 16:tta kertaa. Kilpailut käytiin 6.–12. elokuuta Sambódromossa, jonne mahtuu yleisöön 6&nbsp;000 henkeä. Menestynein maa oli Etelä-Korea, jonka urheilijat voittivat kaikki neljä sarjaa, joista kaksi oli miehille ja kaksi naisille.

## Mitaliyhteenveto

### Kilpailut

## Lähteet

## Aiheesta muualla

*Jousiammunta Rio de Janeiron 2016 kesäolympialaisten ja -paralympialaisten virallisilla sivuilla
Yleisurheilu kesäolympialaisissa 2016

**[[Yleisurheilu]]ssa** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 28:tta kertaa. Kilpailut käytiin 12.–21. elokuuta. Kävelytapahtumat pidettiin Parque do Flamengossa, maratonit Sambódromossa ja loput tapahtumat Estádio Olímpico João Havelangella, jonne mahtui 58&nbsp;000 katsojaa.

## Lajit ja mitalistit
### Miehet

### Naiset

## Mitalitaulukko

&nbsp;&nbsp;&nbsp;&nbsp;&nbsp;&nbsp;Isäntämaa 

## Lähteet
* Tulokset 
* Mitalitaulukko 

### Viitteet

## Aiheesta muualla

*Kansainvälisen Olympiakomitean tulostietokanta
Sulkapallo kesäolympialaisissa 2016

**[[Sulkapallo]]ssa** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** yhdeksättä kertaa. Kilpailut käytiin 6.–14. elokuuta Riocentro Pavilhão 4:ssä, jonne mahtuu yleisöön 6&nbsp;500 henkeä.

## Mitalistit

## Lähteet

## Aiheesta muualla
*Sulkapallo Rio de Janeiron 2016 kesäolympialaisten ja -paralympialaisten virallisilla sivuilla